Imbèr arlerh ma varhuas Germénen, é oé bet collet pe dost er chonge ag hé buhé santel ; un herradig amzér goudé neoah é oé bet hoah conzet ag hé fatianted, ag hé doustér, ag hé haranté é quevér erré gueih, hag é oé bet nezé deuéhatoh arsàuet gronç a larèt mui gùir erbet a nehi. Mæs er Scritur santel  e lar é vou béniguet er mimoér ag en dud just, hag hani er vugulès burhudus-men e oé deli dehou ean-memb en devout ehué en inour-zé. Tri blai ha deu uiguent e dreménas hemb ne zigouéhas nitra hag en devehé bet guellet reneuéein er chonge ag er verh devod-men, hag…